Landgræðslan á Erlu Björgu Arnardóttur á Flúðum margt að þakka því hún hefur gefið Landgræðslunni tugi kíló af birkifræjum um leið og hún gerir jólaskreytingar fyrir hver jól . Af fræjunum verða til myndarlegir birkiskógar . Erla Björg rekur garðyrkjufyrirtækið Grænt land á Flúðum . Á þessum árstíma er hún byrjuð að huga að jólaskreytingum fyrir viðskiptavini sína þar sem hún notar mikið af birki . Á birkigreinunum eru reklar með birkifræjum inn í . Þetta fræ hirðir Erla Björg og gefur Landgræðslunni fyrir hver jól . „ Ég er að búa til birkibúnt , sem ég sel í gegnum Grænan markað , áður þá lita ég þau hvít og þetta sel ég í einhverjum þúsundum stykkja í gegnum Grænan markað . Birkifræin eru aukaafurð , algjörlega , fellur til á borðið hjá mér og ég safna þessu saman og sigta nokkuð gróflega . Í gegnum tíðna hef ég safnað um fjörutíu kílóum af birkifræjum , sem ég hef gefið Landgræðslunni eða til Landgræðslufélaga innan sveitarfélaga “ , segir Erla Björg . Þórunn Pétursdóttir , sviðsstjóri Samskipta - og áætlana hjá Landgræðslunni , segir framlag Erlu Bjargar stórkostlegt , „ Já , mér finnst þetta frábært , við erum náttúrulega búin að vera að vinna í haust með Hekluskógum og Olís að safna birkifræi og fengið fræ af öllu landinu . Það er geggjað að fá að heyra af þessu hérna hjá Erlu . Endurheimt birkiskóga er líklega stærsta aðgerðin , sem við getum farið í í loftlagsaðgerðum hér á Íslandi hvað varðar aukna bindingu í kolefni í jarðvegi og gróðri “ . Það er meira en nóg að gera hjá Erlu og hennar starfsfólki að klippa birkigreinar í búnt en af þeim fær hún birkifræin . Magnús Hlynur Hreiðarsson . Þórunn segir forréttindi að eiga konu eins og Erlu Björg , sem spáir í loftlagsmálin og gefur allt þetta birkifræ . „ Þetta er gjörsamlega æðislegt , ég labbaði hér inn og horfði í kringum mig . Að sjá hvað þær eru að gera með birkið , klippa niður greinarnar og nýta allt og ekkert fer til spillis , það sem kemur hingað inn er allt nýtt “ . Erla Björg segir að nú sé hún byrjuð að undirbúa jólin . „ Já , já , ég er búin að vera þrjár vikur að því . Við erum búnar að vera að vefja greni á kaðal og búa til Garðland og við erum búnar að búa til 2.800 búnt af birkinu , það eru einhver 2.000 eftir og svo eru það hálmhringirnir , sem ég er búin að búa til , það eru einhver þúsundir sem fara þar í gegn , þannig að vinnan er alveg yfirdrifin nóg fram að jólum en 20. desember er ég farin í jólafrí “ , segir Erla Björg og skellihlær .